DEĊIŻJONI TAL-KUMMISSJONI
tal-20 ta’ Awwissu 2009
li temenda d-Deċiżjoni 2005/779/KE dwar l-inklużjoni tar-reġjun tal-Abruzzo fil-lista tar-reġjuni Taljani li huma ħielsa mil-marda vesikulari tal-ħnieżer
(notifikata bid-dokument numru C(2009) 6388)
(Test b’relevanza għaż-ŻEE)
(2009/620/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (1), u b'mod partikolari t-tielet sentenza tal-Artikolu 10(4) tagħha,
Billi:
(1)
Id-Deċiżjoni tal-Kummissjoni 2005/779/KE tat-8 ta' Novembru 2005 dwar miżuri ta' protezzjoni tas-saħħa tal-annimali kontra l-marda vesikulari tal-ħnieżer fl-Italja (2) ġiet adottata bħala riżultat tal-preżenza ta' din il-marda fl-Italja. Din id-Deċiżjoni tistabbilixxi r-regoli dwar is-saħħa tal-annimali fir-rigward tal-marda vesikulari tal-ħnieżer għar-reġjuni ta' dan l-Istat Membru li huma rrikonoxxuti bħala ħielsa minn din il-marda u għal dawk ir-reġjuni li għad m'għandhomx dan ir-rikonoxximent. Dawn ir-reġjuni huma elenkati fl-Annessi tad-Deċiżjoni 2005/779/KE.
(2)
Għal ħafna snin ġie implimentat fl-Italja programm għall-qerda u l-monitoraġġ tal-marda vesikulari tal-ħnieżer, bil-għan li r-reġjuni tal-Italja kollha jiksbu stat ta' ħelsien minn din il-marda.
(3)
L-Italja ssottomettiet l-informazzjoni lill-Kummissjoni fir-rigward tal-istat ta' ħelsien mil-marda vesikulari tal-ħnieżer fir-reġjun tal-Abruzzo, li turi li din il-marda nqerdet minn dan ir-reġjun.
(4)
Wara l-eżaminar ta' din l-informazzjoni u minħabba r-riżultati favorevoli tal-implimentazzjoni fl-Italja tal-programmi annwali ta' qerda u ta' monitoraġġ tal-marda, huwa xieraq r-reġjun tal-Abruzzo jkun rikonoxxut bħala ħieles mil-marda vesikulari tal-ħnieżer.
(5)
Id-Deċiżjoni 2005/779/KE għandha għalhekk tiġi emendata skont dan.
(6)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2005/779/KE hija emendata kif ġej:
(1)
Fl-Anness I, tiddaħħal l-annotazzjoni li ġejja qabel l-annotazzjoni dwar il-Basilicata:
“-
Abruzzo”
(2)
Fl-Anness II, l-annotazzjoni ta' Abruzzo titħassar.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, l-20 ta’ Awwissu 2009.